सीमेंट क्षेत्र के नतीजे रोचक हैं। सूची में शामिल आठ कंपनियों में से अल्ट्राटेक सीमेंट के मुनाफे में 23 फीसदी की गिरावट आई जबकि अन्य सात कंपनियों के शुद्घ मुनाफे में कुलमिलाकर 89 फीसदी की बढ़ोतरी देखने को मिली। इस्पात उद्योग में भी ऐसी ही नजारा था। तीन कंपनियों को जबरदस्त नुकसान उठाना पड़ा लेकिन अगर उनको निकाल दिया जाए तो अन्य 14 कंपनियों के लिए शुद्घ मुनाफा 40 फीसदी बढ़ा। जबकि सभी 17 कंपनियों का राजस्व 23 फीसदी तक बढ़ा। सीमेंट और इस्पात क्षेत्र काफी हद तक निर्माण कार्यों से संचालित होते हैं। इसमें बुनियादी विकास परियोजनाओं की काफी भूमिका होती है। निर्माण क्षेत्र की दिग्गज कंपनियां और बुनियादी ढांचा डेवलपरों ने अभी अपने नतीजे घोषित नहीं किए हैं लेकिन उन्हें लेकर भी सकारात्मक उम्मीद की जा सकती है।